Petter Wettre

Petter Wettre (født 11. august 1967 i Sandefjord) er en norsk jazzmusiker (saksofon) og komponist, kjent fra en rekke innspillinger og samarbeid og vinner av to Spellemannpriser.


== Karriere ==
Etter oppveksten i Sandefjord studerte han ved Toneheim folkehøgskole (1987) og Berklee College of Music i Boston (1992) under veiledning av blant annet  Joe Viola og George Garzone. Etter hvert etablerte han seg i Oslos jazzmiljø med egen trio og kvartett, samt spilte i Storeslem (band), Sandefjord Storband, Oslo Groove Company.  Wettre representerte Norge ved EBU-konserten i Praha i 1995. Han har også medvirket på utgivelser med blant annet Øystein Sevåg, Frode Alnæs (Frode, 1996), Element (band) (Shaman, 1999).På debutplaten Petter Wettre Quartet – Pig Virus hadde han med Håvard Wiik (piano), Terje Gewelt (bass) og Per Oddvar Johansen (trommer). Gjennom The Trio (1995–2001) har han samarbeidet med Jarle Vespestad (trommer), Per Oddvar Johansen (trommer), Jon Christensen (trommer) og Ingebrigt Håker Flaten (bass), Arild Andersen (bass) og Per Zanussi (bass).  Han har samarbeidet med danske Jonas Westergaard (bass) og Anders Mogensen (trommer) i henholdsvis trio- og kvartettformat.  Etterhvert bestod Petter Wettre Quartet   av Westergaard og Mogensen, og Erlend Slettevoll (piano). Gitaristen Kim Johannesen har vært innom.Wettre driver plateselskapet Household Records (2002–), har undervist ved Oslo musikkonservatorium og Agder musikkonservatorium, og ga ut Elvin Jones-transkripsjoner i boken Live at the Lighthouse (2005). Han ble i 2011 nominert til Spellemannprisen for sjette gang, en pris han fikk for albumet The only way to travel (2000) og for albumet Fountain Of Youth (2007). Denne gangen var det ikke et album han ble nominert for, men for duetter med trommeslager Audun Kleive, som bare finnes som lyd- og videofiler, ikke utgitt på noe album.. Dette var forøvrig første ikke - fysiske album som noensinne var nominert til en Spellemannpris.
Selv om han er mest kjent for prosjektene Wettre Quartet og Petter Wettre Trio med bidrag til Jazzscenen, er han også kjent for å ha spilt med Dave Liebman, Joey De Fransesco, Kenny Wheeler, Adam Nussbaum og Manu Katche i Manu Katché Quintet.Høsten 2012 spilte han på en serie konserter på Nasjonal jazzscene (Victoria), blant annet med Jason Rebello.


== Priser og utmerkelser ==
2010 – Nominert til Spellemannprisen i kategorien «Åpen klasse» 
2007 – Spellemannpris i kategorien Jazz for utgivelsen Fountain of Youth  
2004 – Nominert til Spellemannprisen i kategorien Jazz 
2001 – Spellemannpris Jazz ”The Only Way to Travel” 
1999 – Nominert til Spellemannprisen i kategorien Jazz 
1997 – Nominert til Spellemannprisen i kategorien Jazz
2000 – Klart Svar Prisen på Kongsberg jazzfestival 
2000 –«Topp Ti»-listen over viktige jazzmusikere i det engelske jazz-tidsskriftet Jazz Review 
1999 – Tre av fire stjerner i publikasjonen Penguin Guide to Jazz 
1992 – Professional Achievement Award, Performance Division, Berklee College of Music


== Publiserte artikler ==
Jazznytt: «Michael Brecker», «Å mene noe», «Jakten på den perfekte solo», «Jazzbiografier», «Støttehjul»,»Reisebrev fra en jazz utdannelse», «Changes» ,»Kunsten å lage en innspilling»
NRK: "Giant Steps», «Eric Dolphy», «Ukas P2 artist» (februar 2011), «Utdanningspolitikk»
Oslo Jazzfestival: «Jazzjournalistikk»
Aftenposten: «Spotify»
Jazzfest Trondheim:  «Den digitale hverdag»
Musikkultur: «Hvor god trenger man å være»


== Pedagog ==
Foruten å ha vært ansatt som lærer ved Universitetet i Agder (skoleåret 2019-2020), Staffeldtsgate Rytmisk Linje (2014-2015) og Hamar Lærerhøgskole (2014-2015), har Wettre i perioden 2008–2015 vært timelærer ved Ringerike Videregående skole, Universitetet i Agder, Norges musikkhøgskole, Toneheim Folkehøgskole, NISS og NTNUs Institutt for musikk. Han var også instruktør ved Jazzforums sommerkurs i 2000, 2001, 2002, 2005, 2006, 2016 og 2017. Dessuten har han holdt master classes ved en rekke læresteder i inn- og utland.


== Diskografi ==
2021: Petter Wettre  – The Last Album
2017: Petter Wettre – Pig Virus 2.0 (Household Records)
2014: Petter Wettre – Playing up to my Standards (Household Records)
2013: Petter Wettre & Jason Rebello – Reinventing Music (Household Records)
2012: Petter Wettre Next Generation – The Social Media Tapes (Household Records)
2010: The Only Way to Travel 2 (Household Records)
2008: Petter Wettre & The Norwegian Radio Orchestra- Fountain of Youth- Live! (Household Records)
2007: Petter Wettre - Fountain of Youth (Household Records)          
2007: Petter Wettre - Appetite for Structure (Household Records)
2005: Petter Wettre - State of the Art (Household Records)         
2005: Petter Wettre - Paramount (Household Records)
2004: Petter Wettre - Hallmark Moments (Household Records)          
2004: Petter Wettre/Dave Liebman - Tour de Force (Household Records)
2003: Petter Wettre Quintet - Household Name (Household Records)          
2003: Petter Wettre Trio - Live at Copenhagen Jazzhouse (Household Records)
2001: Petter Wettre Trio: The Mystery Unfolds (Bp-rec)
2000: Wettre/Johansen - The Only Way to Travel (Bp-rec)          
2000: The Trio - In Color (Resonant Music)
1999: The Trio - Meet the Locals (Resonant Music)
1996: Petter Wettre Quartet - Pig Virus (Curling Legs)


== Referanser ==


== Kilder ==
Live at the lighthouse (2005) - Elvin Jones-transkripsjoner


== Eksterne lenker ==
Offisielt nettsted 
(en) Petter Wettre – kategori av bilder, video eller lyd på Commons